የኢትዮጵያ ፕሪሚየር ሊግ 24ኛ ሳምንት ጨዋታዎች
የኢትዮጵያ ፕሪሚየር ሊግ
የ24ኛ ሳምንት ጨዋታዎች በመዲናዋና በክልል ከተሞች ዛሬ፣ ነገና እሁድ ስምንት ጨዋታዎች የሚካሄዱ ሲሆን፤ የሊጉ የሳምንቱ ትልቁ ጨዋታ ሲዳማ ቡና ከመቐለ 70 እንደርታ የሚያደርጉት ፍልሚያ እሁድ ግንቦት 4/2011 ዓ.ም በሀዋሳ ስታዲየም ከቀኑ
ዘጠኝ ሰዓት ላይ ይካሄዳል። ከዚህ
ባለፈ ዛሬ በሊጉ አንድ ጨዋታ ሲካሄድ፤ ስሑል ሽረ በሜዳው ኢትዮጵያ ቡናን ከቀኑ ዘጠኝ ሰዓት ያስተናግዳል። እንዲሁም ቅዳሜ ዕለት አንድ የሊጉ ጨዋታ ሲካሄድ፤ ላለ መውረድ እየታገለ ያለው ወላይታ ድቻ በሜዳው ወራጅ ቀጣና ውስጥ የሚገኘውን ሰማያዊዎቹን ደደቢትን ያስተናግዳል። ሊጉ እሁድ ዕለት ስድስት ጨዋታዎች የሚያካሂድ ሲሆን፤ የጣና ሞገዶቹ ባህርዳር ከተማ በሜዳቸው ከድሬዳዋ ከተማ፣ ጅማ አባ ጅፋር ከሀዋሳ ከተማ፣ አዳማ ከተማ ላለመውረድ ከሚታገለው ከመከላከያ እንዲሁም አፄዎቹ ፋሲል ከነማ ከወልዋሎ አዲግራት ዩኒቨርሲቲ በፋሲል ስታዲየም የሚያደርጉት ፍልሚያ በተመሳሳይ ሰዓት ከቀኑ 9፡00 ሰዓት የሚፋለሙ ይሆናል። በአንጻሩ ቅዱስ ጊዮርጊስ ወራጅ ቀጣና ውስጥ የሚገኘውን ደቡብ ፖሊስን በአዲስ አበባ ስታዲየም የሚያስተናግድበትጨዋታ በዚሁ ዕለት ምሽት 10፡00 ሰዓት ይካሄዳል። ፕሪሚየር ሊጉን መቐለ 70 እንደርታ በ48 ነጥብ
ሲመራ፣ ፋሲል ከነማ በ43 ነጥብ
በሁለተኛ ደረጃ ተቀምጧል። ሲዳማ ቡና ደግሞ በ40 ነጥብ
ሦስተኛ ደረጃን ይዞ ይከተላል። ደቡብ ፖሊስ፣ ስሑል ሽረ እና ደደቢት ደግሞ ከ14ኛ
እስከ 16ኛ ያሉትን የመጨረሻዎቹን ሦስት ደረጃዎች ይዘው ወራጅ ቀጣና ውስጥ ይገኛሉ፡ የፕሪሚየር ሊጉን ኮከብ ጎል አግቢነት የመቐለ 70 እንደርታው አማኑኤል ገብረሚካኤል በ14 ጎሎች፣ የሲዳማ ቡናው
አዲስ ግደይ በ13 ጎሎች
እንዲሁም የመከላከያው ምንይሉ ወንድሙ በ11ጎሎች
ከአንድ እሰከ ሦስት ያሉትን ደረጃዎች ይዘው ከፍተኛ ጎል አስቆጣሪነቱን እየመሩ ይገኛሉአዲስ ዘመን ግንቦት 2/2011